text: বালিয়া গম, অথবা বলা যায় দাউদখানি গম হল এক ধরনের লম্বা দানার গম, যেটি ভারতের গুজরাত রাজ্যের খাম্বাৎ উপসাগরের উত্তরে ভাল অঞ্চলে চাষ করা হয়। এটি ২০১১ সালে ভৌগোলিক নির্দেশক হিসাবে নিবন্ধন পেয়েছে।
  
  অবস্থান 
  ভাল অঞ্চলটি আহমেদাবাদ এবং ভাবনগর জেলার মধ্যে অবস্থিত সেখানে ভারতের স্বাধীনতার আগে থেকেই এই গম চাষ করা হয়। আহমেদাবাদ জেলার ধানধুকা, ধোলকা ও বাভলা তহশিলে  সুরেন্দ্রনগর জেলার লিম্বডিতে; ভাবনগর জেলার বল্লভীপুরে; আনন্দ জেলার তারাপুর ও খাম্বাতে; খেড়া জেলার মাতারে এবং ভারুচ জেলার জাম্বুসার ও ভাগ্রায় ব্যাপকভাবে এই গমের চাষ হয়।
  
  ২০১১ সালে রাজ্য পরিচালিত গুজরাট এগ্রো ইন্ডাস্ট্রিজ কর্পোরেশন এবং আনন্দ কৃষি বিশ্ববিদ্যালয়ের সহায়তায় বালিয়া গম ভৌগোলিক নির্দেশক হিসাবে নিবন্ধিত হয়েছিল। এই গম দিয়ে সুজি প্রস্তুত হয়, যেটি পাস্তা, ম্যাকারনি, পিজ্জা, স্প্যাগেটি, সিমাই, নুডলস ইত্যাদি তৈরিতে ব্যাপকভাবে ব্যবহৃত হয়। বালিয়া গমের একটি ধরন গুজরাট গম - ১ গুজরাটে জনপ্রিয়।
  
  উৎপাদন 
  অক্টোবরের শেষের দিক থেকে নভেম্বরের প্রথম সপ্তাহের মধ্যে বৃষ্টিপাতের জল উপসাগরে নির্গত হয়ে যাওয়ার পরে গমের বীজ বপন শুরু হয়। ফলন পেকে ওঠে মার্চ — এপ্রিলের মধ্যে। প্রতি বছর ১.৭ থেকে ১.৮ লাখ () গম উৎপন্ন হয়,   হেক্টর () জমিতে। বালিয়া গম চাষে সেচ বা বৃষ্টিপাতের প্রয়োজন হয় না, কারণ এগুলি সংরক্ষিত আর্দ্রতাযুক্ত জমিতে চাষ করা হয়।
  
  পুষ্টি 
  বালিয়া গম গ্লুটেন সমৃদ্ধ, যেটি এক ধরনের অ্যামিনো অ্যাসিড। এটি প্রোটিন সমৃদ্ধও বটে। এতে প্রচুর পরিমাণে ক্যারোটিন রয়েছে এবং এতে জল কম শোষিত হয়।
  
  তথ্যসূত্র 
  
  বিষয়শ্রেণী:খাদ্যশস্য
  বিষয়শ্রেণী:গম
  বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় রন্ধনশৈলী
  বিষয়শ্রেণী:ভারতের ভৌগোলিক নির্দেশক
title: বালিয়া গম